CELEX: 62007FN0014
Language: sk
Date: 2007-02-27 00:00:00
Title: Vec F-14/07: Žaloba podaná 27. februára 2007 – Caló/Komisia

14.4.2007   
            
            
               SK
            
            
               Úradný vestník Európskej únie
            
            
               C 82/57
            
         Žaloba podaná 27. februára 2007 – Caló/Komisia
   (Vec F-14/07)
   (2007/C 82/120)
   Jazyk konania: francúzština
   Účastníci konania
   
      Žalobca: Guiseppe Caló (Luxemburg, Luxembursko) (v zastúpení: S. Orlandi, A. Coolen, J.-N. Louis a E. Marchal, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie o zamietnutí kandidatúry žalobcu na miesto riaditeľa na riaditeľstve „Štatistiky podnikov “na „Štatistickom “úrade Európskych spoločenstiev,
            
         
               —
            
            
               zrušiť rozhodnutie o vymenovaní pána X na toto miesto,
            
         
               —
            
            
               zaviazať žalovanú na náhradu žalobcovi symbolickej sumy jedno euro ako náhradu škody za nesprávny služobný postup,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca, úradník žalovanej, napadol pred Súdom prvého stupňa Európskych spoločenstiev jednak rozhodnutie, ktorým bol opätovne zaradený na miesto hlavného poradcu pri GR, ku ktorému bol pridelený (1), a jednak rozhodnutie o zamietnutí kandidatúry na miesto riaditeľa v tom istom GR (2), a pred Súdom pre verejnú službu (3) rozhodnutia, ktoré boli prijaté v rámci reorganizácie GR Eurostat-u, o zamietnutí jeho kandidatúry na miesto riaditeľa. V súčasnosti napáda rozhodnutie o zamietnutí kandidatúry na iný post riaditeľa, na tom istom GR a vymenovanie iného kandidáta na toto miesto.
   Na podporu svojej žaloby sa žalobca odvoláva najmä na zjavne nesprávne posúdenie ako aj na porušenie: i) článkov 7, 29 a 45 Služobného poriadku; ii) pravidiel o hodnotení, výbere a vymenovaní vyšších vedúcich pracovníkov Komisie, tak ako sú definované v oznámení z 22. novembra 2000; iii) pravidiel o hodnotení vyšších vedúcich pracovníkov platovej triedy A1 a A2, tak ako sú definované v oznámení z 10. marca 2004; iv) oznámenia o voľnom pracovnom mieste COM/2006/164.
   
      (1)  Vec T-118/04 (Ú. v. EÚ C 118, 30.4.2004, s. 47).
   
      (2)  Vec T-134/04 (Ú. v. EÚ C 146, 29.5.2004, s. 6).
   
      (3)  Vec F-79/06 (Ú. v. EÚ C 237, 30.9.2006, s. 17).